**Pokyny riaditeľky Strednej zdravotníckej školy Márie Terézie Schererovej na obdobie školského roku 2020/2021 upravujúce podmienky prevádzky a vnútorného režimu školy a podmienky na zaistenie bezpečnosti a ochrany zdravia žiakov po dobu trvania pandémie ochorenia COVID -19**

**Vstup žiakov do budovy školy je možný len pri dodržaní týchto pokynov:**

Vstup do budovy školy bude povolený (až do odvolania) len s rúškom, každý žiak bude mať vlastné písacie potreby, pri vstupe do školy si dezinfikuje ruky. Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov školy. Pri výskyte týchto príznakov je potrebné telefonicky kontaktovať všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže prehlásením o bezinfekčnosti podpísaným zákonným zástupcom/plnoletým žiakom. Pre zabezpečenie bezproblémového priebehu vás žiadam o dochvíľnosť a rešpektovanie pokynov triednych učiteľov a ostatných zamestnancov školy. Žiak je povinný používať rúško v interiéri školy, vrátane svojej triedy, počas celého trvania denného vyučovania.

Žiak je povinný dodržiavať pokyny riaditeľky školy, ktoré upravujú podmienky prevádzky školy v školskom roku 2020/2021. Ak žiak v priebehu dňa vykazuje niektorý z možných príznakov COVID-19, bude umiestnený do samostatnej izolačnej miestnosti, kontaktovaní budú zákonní zástupcovia, ktorí si žiaka bezodkladne vyzdvihnú.

**Začiatok šk. roka 2020/2021 bude dňa 2. septembra 2020 (v stredu) prebiehať s nasledovným programom**

**Prvý ročník:**

**8,45 hod** – príchod do školy

Žiaci predložia pri vstupe vyplnený Zdravotný dotazník (príloha č.1) a Vyhlásenie o bezinfekčnosti (príloha č.2) podpísaný zákonným zástupcom žiaka alebo plnoletým žiakom. Obidva dokumenty následne žiaci odovzdajú triednym učiteľom.

9,10 hod – žiaci v sprievode vyučujúceho sa presunú na sv. omšu do Farského kostola sv. Ondreja a následne bude pokračovať program v škole.

***Žiaci si so sebou prinesú tašky na učebnice. Zákonný zástupca zabezpečí pre žiaka ochranné prostriedky – 2 rúška a papierové vreckovky.***

**Sprevádzajúcim osobám žiakov nie je povolený voľný vstup do budovy!**

**Druhý, tretí a štvrtý ročník:**

**9.15 hod**. – príchod pred Farský kostol sv. Ondreja, kde predložia triednym vyučujúcim vyplnený Zdravotný dotazník (príloha č.1) a Vyhlásenie o bezinfekčnosti (príloha č.2) podpísaný zákonným zástupcom žiaka alebo plnoletým žiakom. Následne sa zúčastnia sv. omše o 9,30 hod. Po jej skončení sa presunú do školy, kde dostanú základné informácie.

***Zákonný zástupca zabezpečí pre žiaka ochranné prostriedky – 2 rúška a papierové vreckovky.***

Odporúčam sledovať webové sídlo školy a tiež stránku Ministerstva školstva, vedy, výskumu a športu SR.

Dotazník a vyhlásenie o bezinfekčnosti je v prílohe.

V Ružomberku 27.8.2020 PhDr. Antónia Dobrovičová

 riaditeľka školy